**Raport Monitorimi i realizimit të zbatimit të Planit të Integritetit 2024 Bashkia Bulqizë**

Tabela e përmbajtjes

[I.Hyrje](#_Toc171395532) 3

[II.Metodologjia e vlerësimit](#_Toc171395533) 4

[III.Monitorimi i zbatueshmërisë të planit të integriteit](#_Toc171395534) 4

IV. [Konkluzione dhe Rekomandime](#_Toc171395537) 15

V. Hapa të tjerë……………………………………………………………………………...**15**

Lista e Figurave

[Figura 1: Shkalla e realizimit te plotë të masave/aktiviteteteve janar-dhjetor 2024………………5](#_Toc171395630)

Figura 2; Grafiku i zbatimit të masave janar-dhjetor 2024………………………………………..6

Figura 3: Objektivi I **“**Përmirësimin e mjedisit të brendshëm institucional që promovon dhe garanton integritetin në të gjitha nivelet organizative, funksionale dhe proceset e punës me qëllimin final vendosjen e funksionimit të sistemit efektiv të menaxhimit të riskut të integritetit institucional dhe përmirësimin e performancës”, grafiku i realizimit të masave/aktiviteteve janar-dhjetor 2024……………………………………………………………………………………………….8

Figura 4 : Objektivi II **“**Zhvillimi i burimeve njerëzore për të qenë të afta dhe të qëndrueshme për të zbatuar dhe konsoliduar mekanizmat e integritetit institucional t”, grafiku i realizimit të masave/aktiviteteve janar-dhjetor 2024…………………………………………………………..10

Figura 5 : Objektivi III **“**Përmirësimi i rezistencës institucionale ndaj risqeve të integritetit në procese me risk për shkelje të integritetit për bashkinë”, grafiku i realizimit të masave/aktiviteteve janar-dhjetor 2024………………………………………………………………………………..12

Figura 6 : Objektivi IV **“**Rritja e besueshmërisë së publikut përmes përmirësimit të imazhit, transparencës me publikun dhe grupet e interesit dhe mekanizmave llogaridhënës në vendimmarrjen vendore”, grafiku i realizimit të masave/aktiviteteve janar-dhjetor 2024………………………………………………………………………………………………14

**I. Hyrje**

Integriteti institucional dhe lufta kundër korrupsionit konsiderohen si një nga prioritetet kryesore të Qeverisë Shqiptare. Në kontekstin e sektorit publik, integriteti nënkupton përmbushjen e detyrimeve për transparencë, llogaridhënie, etikë, ndershmëri, efektivitet dhe eficencë në kryerjen e detyrave dhe ushtrimin e funksioneve rregullatore dhe administrative.

Në nivelin e qeverisjes vendore, zbatimi dhe monitorimi i politikave kundër korrupsionit është konkretizuar përmes koordinimit dhe zbatimit të nismave antikorrupsion të parashikuara në Strategjinë Ndërsektoriale Kundër Korrupsionit (SNKK) 2015-2023, e cila vijon me Strategjinë e re 2024-2030 dhe Planin e Veprimit 2024-2026, të miratuara me Vendimin nr. 859, datë 26.12.2024.

Menaxhimi i riskut të integritetit në njësitë e vetëqeverisjes vendore (NJVV) përfaqëson një proces të rëndësishëm, i cili mbështetet në a Qëllimin e parë të Politikës: Parandalimi i korrupsionit, dhe konkretizohet në Objektivin Specifik 1.4: Forcimi i mekanizmave të parandalimit të korrupsionit në njësitë e vetëqeverisjes vendore. Ky process kontribuon gjithashtu në realizimin e Qëllimit Politik 5 të Strategjisë Ndërsektoriale për Decentralizimin dhe Qeverisjen Vendore 2023-2023 (SNDQV): “Forcimi i demokracisë vendore dhe përparimi i agjendës së integrimit evropian në nivel vendor, Objektivi Specifik 5.2: “Nxitja e politikave kundër korrupsionit në nivel vendor dhe konsolidimi i mëtejshëm i arritjeve mbi integritetin”, miratuar me VKM nr.252, datë 21.04.2023.

Ky proces është gjithashtu në përputhje me rekomandimet e Komisionit Evropian (2018) për Shqipërinë në kuadër të procesit të integrimit në Bashkimin Evropian, ku ndër rekomandimet e dhëna theksohet zbatimi i dokumentit të Strategjisë Kundër Korrupsionit, duke iu referuar konkretisht mungesës së një sistemi funksional për menaxhimin e integritetit në institucionet publike të vendit.

Procesi i menaxhimit të riskut të integritetit në nivel vendor zbatohet përmes një qasjeje gjithëpërfshirëse, që përfshin të gjitha strukturat e brendshme të bashkisë. Hapi i parë i këtij procesi është hartimi i Planit të Integritetit për njësinë vendore, detajuar edhe me një Plan Veprimi trevjeçar. Monitorimi dhe raportimi i këtij plani përbëjnë etapën tjetër të menaxhimit të riskut në bashki. Monitorimi zhvillohet periodikisht (çdo vit) dhe përfshin kryerjen e aktiviteteve nga punonjësit dhe drejtuesit e bashkisë për zbatimin e masave të miratuara për trajtimin e risqeve, në përputhje me përgjegjësitë që ata mbajnë.

Agjencia për Mbështetjen e Vetëqeverisjes Vendore (AMVV), në kuadër të funksioneve të saj për realizimin e objektivave të Qeverisë Shqiptare për garantimin e qeverisjes së mirë, ka vijuar procesin e monitorimit të zbatimit të Planeve të Integritetit në nivel bashkie për vitin 2024.

**II. Metodologjia e vlerësimit.**

 Ky raport është hartuar sipas metodologjisë së miratuar me **Urdhrin nr.553, datë 30.09.2021**, *“Për miratimin e metodologjisë së monitorimit të Planit të Integritetit për institucionet e qeverisjes qendrore”*. Vlerësimi është realizuar nëpërmjet analizës së të dhënave dhe matjes së progresit në zbatimin e masave të përfshira në Planin e Veprimit për këtë periudhë raportimi.

**III. Monitorimit i zbatueshmërisë të Planit të Integritetit për vitin 2024.**

Raporti i Monitorimit të zbatimit të Planit të Integritetit të Bashkisë Bulqizë për vitin 2024 përbën dokumentin e tretë të hartuar në përputhje me Metodologjinë e Monitorimit të Planit të Integritetit për institucionet e qeverisjes qendrore, të miratuar me Urdhrin e Ministrit të Drejtësisë nr.553, datë 30.09.2021.

Në Planin e Integritetit të bashkisë janë përcaktuar gjithsej katër objektiva, për të cilat janë parashikuar fushat me risk, si dhe janë planifikuar masat dhe aktivitetet për realizimin e tyre, si vijon:

* **Objektivi I** - Përmirësimin e mjedisit të brendshëm institucional që promovon dhe garanton integritetin në të gjitha nivelet organizative, funksionale dhe proceset e punës me qëllimin final vendosjen e funksionimit të sistemit efektiv të menaxhimit të riskut të integritetit institucional dhe përmirësimin e performancës;
* **Objektivi II** - Zhvillimi i burimeve njerëzore për të qenë të afta dhe të qëndrueshme për të zbatuar dhe konsoliduar mekanizmat e integritetit institucional;
* **Objektivi III -** Përmirësimi i rezistencës institucionale ndaj risqeve të integritetit në procese me risk për shkelje të integritetit për bashkinë;
* **Objektivi IV-** Rritja e besueshmërisë së publikut përmes përmirësimit të imazhit, transparencës me publikun dhe grupet e interesit dhe mekanizmave llogaridhënës në vendimmarrjen vendore;

Plani i Integritetit është konceptuar për t’u zbatuar përgjatë një periudhe trevjeçare, konkretisht 2022-2024.

Për Bashkinë Bulqizë, Plani i Integritetit për periudhën janar-dhjetor 2024, referuar Planit të Veprimit, përmban masa dhe aktivitete të planifikuara për tu realizuar në mbështetje të objektivave të planifikuara.

**Situata e monitorimit të Planit të Integritetit Bashkia Bulqizë për periudhën janar – dhjetor 2024,** **rezulton si më poshtë**:

Nga procesi i monitorimit rezulton se, në totalin prej 33 masash (aktivitetesh) të parashikuara për zbatim për vitin 2024:

* 19 masa/aktivitete janë realizuar plotësisht, që përfaqëson 58% të totalit
* 10 masa/aktivitete janë në process realizimi, ose 30 %
* 4 masa/aktivitete mbeten të parealizuara, ose 12 %

Rezultatet janë paraqitur në tabelën dhe grafikun vijues.

Figura 1 : Shkalla e realizimit të plotë të masave/aktiviteteteve janar-dhjetor 2024.

|  |  |  |
| --- | --- | --- |
| BashkiaBulqizë | Masa dhe Aktivitete | Realizimi i Masave dhe Aktiviteteve |
| Masa dhe aktivitete të parashikuara për vitin 2024 | Masa dhe aktivitete plotësisht të realizuara | Masa dhe aktivitete në proces | Masa dhe aktivitete të parealizuara |
| Realizimi në total i objektivave të PI | 33 | 19 | 10 | 4 |

Figura 2: Grafiku i zbatimit të masave janar-dhjetor 2024.

Sa më sipër, gjatë vitit 2024, Bashkia Bulqizë ka ndërmarrë një sërë hapash të rëndësishëm në drejtim të forcimit të qeverisjes së mirë dhe integritetit institucional. Në këtë kuadër, janë hartuar dhe miratuar disa dokumente strategjike që adresojnë forcimin e etikës dhe integritetit, përmirësimin e funksionimit të strukturave vendore antikorrupsion, konsolidimin e kuadrit të brendshëm institucional, zhvillimin dhe fuqizimin e kapaciteteve të burimeve njerëzore, rritjen e rezistencës institucionale ndaj risqeve të integritetit, si dhe përmirësimin e transparencës dhe të besueshmërisë publike

**Qasja Vlerësuese**

Raporti i monitorimit të zbatimit të planit të integritetit të Bashkisë Bulqizë përmban një analizë të përgjithshme të zbatueshmërisë dhe progresit të vitit 2024 për aktivitete dhe masa të kuadrit rregullator të performancës institucionale, menaxhimit të burimeve njerëzore si dhe riskut në fusha të vecanta të përgjegjësisë për ti rezistuar shkeljeve të integritetit si dhe cështjeve të ndryshme të organizimit dhe funksionimit të strukturave teknike të bashkisë.

**Metodologjia e vlerësimit.**

Ky raport është hartuar në bazë të kontributit të dhënë nga drejtoritë dhe strukturat teknike të bashkisë, bazuar në aktivitetet dhe masat e parashikuara për zbatim për vitin 2024, në planin e veprimit të Planit të Integritetit dhe ecuria e deritanishme e tyre.

**Mbledhja dhe analiza e të dhënave**.

Të dhënat për hartimin e këtij raporti janë mbledhur nga Koordinatori i Integritetit të bashkisë, në përmbushje të rolit të tij si strukturë e posaçme përgjegjëse për mbledhjen dhe analizën e informacionit mbi ecurinë e raportit të monitorimit.

**Gjetjet e Raportit.**

**Objektivi I “**Përmirësimin e mjedisit të brendshëm institucional që promovon dhe garanton integritetin në të gjitha nivelet organizative, funksionale dhe proceset e punës me qëllimin final vendosjen e funksionimit të sistemit efektiv të menaxhimit të riskut të integritetit institucional dhe përmirësimin e performancës”

Ky objektiv synon forcimin e kuadrit të brendshëm rregullator për etikën dhe integritetin në përputhje me kornizën ligjore për vetëqeversisjen vendore, të drejtës së informimit, konsultimit publik, për menaxhimin dhe kontrollin financiar, për sinjalizimin edhe mbrojtjen e sinjalizuesit, për parandalimin e konfliktit të interesit etj.

Gjatë periudhës raportuese, në kuadër të këtij objektivi, për vitin 2024 janë planifikuar për t’u realizuar gjithsej 2 masa/aktivitete, nga të cilat:

* Është realizuar 1 masë/aktivitet ose 50%
* Është në proces realizimi 1 masë/aktivitet ose 50 %

Rezultatet janë paraqitur në tabelën dhe grafikun më poshtë:

|  |  |  |
| --- | --- | --- |
| ObjektiviI | Masa dhe Aktivitete | Realizimi i Masave dhe Aktiviteteve |
| Masa dhe aktivitete të parashikuara për vitin 2024 | Masa dhe aktivitete plotësisht të realizuara | Masa dhe aktivitete nëproces | Masa dhe aktivitete të parealizuara |
| Përmirësimin e mjedisit të brendshëm institucional që promovon dhe garanton integritetin në të gjitha nivelet organizative, funksionale dhe proceset e punës me qëllimin final vendosjen e funksionimit të sistemit efektiv të menaxhimit të riskut të integritetit institucional dhe përmirësimin e performancës. | 2 | 1 | 1 | 0 |

Figura 3 : **Objektivi I.** *“*Përmirësimin e mjedisit të brendshëm institucional që promovon dhe garanton integritetin në të gjitha nivelet organizative, funksionale dhe proceset e punës me qëllimin final vendosjen e funksionimit të sistemit efektiv të menaxhimit të riskut të integritetit institucional dhe përmirësimin e performancës*”,* grafiku i realizimit të masave/aktiviteteve janar-dhjetor 2024.

Për periudhën e monitorimit janar- dhjetor 2024, ky objektiv është realizuar në masën **50%,** me zbatimin e masave /aktiviteteve si më poshtë:

* Përcaktimi i kritereve kryesore mbi të cilat, do të zhvillohet Strategjia e Administrimit të Pronave;

**Objektivi II “**Zhvillimi i burimeve njerëzore për të qenë të afta dhe të qëndrueshme për të zbatuar dhe konsoliduar mekanizmat e integritetit institucional”;

Ky objektiv synon të forcojë mekanizmat që lidhen me garantimin e integritetit duke përmirësuar menaxhimin dhe kapacitetet e burimeve njerëzore të bashkisë. Nëpërmjet përmirësimit të proceseve të menaxhimit të burimeve njerëzore në institucion do të sigurohen kapacitetet dhe aftësitë e nevojshme për zbatimin dhe konsolidimin e mekanizmave garantues të integritetit në institucion me qëllim rritjen e profesionalizimit të personelit dhe zhvillimin në karrierë të zyrtarëve në përputhje me performancën e tyre në punë.

Gjatë periudhës raportuese, në kuadër të këtij objektivi, për vitin 2024 janë planifikuar për t’u realizuar gjithsej 8 masa/aktivitete, nga të cilat:

* Janë realizuar 5 masa/aktivitete ose 63 %
* Janë në proces realizimi 3 masa/aktivitete ose 37 %

Rezultatet janë paraqitur në tabelën dhe grafikun më poshtë.

|  |  |  |
| --- | --- | --- |
| ObjektiviII | Masa dhe Aktivitete | Realizimi i Masave dhe Aktiviteteve |
| Masa dhe aktivitete të parashikuara per vitin 2024 | Masa dhe aktivitete plotësisht të realizuara | Masa dhe aktivitete në proces | Masa dhe aktivitete te parealizuara |
| Zhvillimi i burimeve njerëzore për të qenë të afta dhe të qëndrueshme për të zbatuar dhe konsoliduar mekanizmat e integritetit institucional. | 8 | 5 | 3 | 0 |

Figura 4: **Objektivi II:** “Zhvillimi i burimeve njerëzore për të qenë të afta dhe të qëndrueshme për të zbatuar dhe konsoliduar mekanizmat e integritetit institucional”, grafiku i realizimit të masave/aktiviteteve janar-dhjetor 2024.

Për periudhën e monitorimit janar- dhjetor 2024, ky objektiv është realizuar në masën **63%,** me zbatimin e masave /aktiviteteve si më poshtë:

* Drejtuesi i Auditit të Brendshëm duhet të jetë prezent në takimet e çeljes dhe takimet e mbylljes me njësinë që auditohet;
* Rishikimi i kritereve mbi njoftimet për vendet vakante të Bashkisë dhe ofrimi i mundësive për zhvillim të punonjësit që ndikon drejt motivimit të tyre për aplikime konkuruese;
* Pas çdo trajnimi të realizuar punonjëi ndan njohuritë e fituara nga trajnimi me kolegët e njësisë së tij;
* Parashikimi i një fondi buxhetor për tenderimin për kontraktimin e një përmbaruesi privat për të rritur shpejtësinë operuese të vendimeve;
* Parashikimi në buxheti fondit për blerjen e mjeteve të nevojshme për realizimin operues të vendimmarrjes, si dhe gjetjen e mënyrave të tjera;

**Objektivi III “**Përmirësimi i rezistencës institucionale ndaj risqeve të integritetit në procese me risk për shkelje të integritetit për bashkinë”.

Ky objektiv synon adresimin e risqeve të integritetit në fushat funksionale të përgjegjësisë së bashkisë. Masat e parashikuara synojnë të pëmirësojnë efektivitetin, efiçencën dhe cilësinë e proceseve të punës në fushat funksionale të bashkisë, me qëllim përmirësimin e shërbimeve publike, planifikimin e territorit, menaxhimin e pronave dhe aseteve publike, menaxhimin financiar, etj.

Gjatë periudhës raportuese, në kuadër të këtij objektivi, për vitin 2024 janë planifikuar për t’u realizuar gjithsej 17 masa/aktivitete, nga të cilat:

* Janë realizuar 9 masa/aktivitete ose 54 %
* Janë në proces 4 masa/aktivitete ose 23%
* Nuk janë realizuar 4 masa/aktivtete ose 23%.

Rezultatet janë paraqitur në tabelën dhe grafikun më poshtë.

|  |  |  |
| --- | --- | --- |
| ObjektiviIII | Masa dhe Aktivitete | Realizimi i Masave dhe Aktiviteteve |
| Masa dhe aktivitete të parashikuara per vitin 2024 | Masa dhe aktivitete plotësisht të realizuara | Masa dhe aktivitete në proces | Masa dhe aktivitete të parealizuara |
| Përmirësimi i rezistencës institucionale ndaj risqeve të integritetit në procese me risk për shkelje të integritetit për bashkinë | 17 | 9 | 4 | 4 |

Figura 5: **Objektivi III:** “Përmirësimi i rezistencës institucionale ndaj risqeve të integritetit në procese me risk për shkelje të integritetit për bashkinë”, grafiku i realizimit të masave/aktiviteteve janar-dhjetor 2024.

Për periudhën e monitorimit janar- dhjetor 2024, ky objektiv është realizuar në masën **54 %,** me zbatimin e masave /aktiviteteve si më poshtë:

* Menaxhim i zërave të të ardhurave si dhe investimeve të sipas planifikimit;
* Marrja e masave administrative ligjore për taksapaguesit që refuzojnë pagesën e detyrimeve;
* Krijimi i informacionit të përshtatshëm nëpërmjet krijimit të regjistrit elektronik/databazë me të dhënat për detyrimet e papaguara;
* Bashkëpunimi me gjendjen civile për informacion zyrtar dhe gjetja e mënyrave të përshtatshme për të arritur drejt një numri formal dhe real të famljeve që aktualisht Banojne ne territorin e bashkisë;
* Paisja me mjete të përshtatshme për inspektimet në zonat rurale;
* Realizimi i Planit Vjetor të Punës së AB-së bazuar në metodologjinë e rrezikut ashtu sikurse standardi i AB e përcakton;
* Prezantimi në Këshillin Bashkiak dhe Kryetarin e Bashkisë i rekomandimeve të pazbatuara dhe rikujtimi lidhur me vendimmarrjen e zbatueshmërisë;
* Referuar ligjit aktual mbi ndërtimet pa leje, të planifikohet rregullimi sipas dispozitave ligjore për këtë qëllim duke marrë në konsideratë efektet dhe pasojat reputacionale në publik;
* Vlerësimi i njohurive mbi të dhënat financiare dhe organizimi i trajnimeve për rritjen e kapaciteteve në analizat financiare;

**Objektivi IV “**Rritja e besueshmërisë së publikut përmes përmirësimit të imazhit, transparencës me publikun dhe grupet e interesit dhe mekanizmave llogaridhënës në vendimmarrjen vendore”.

Ky objektiv synon të forcojë transparencën dhe llogaridhënien e bashkisë nëpërmjet sigurimit të pjesëmarrjes së publikut në procesin e identifikimit të prioriteteve strategjike afatgjata të njësisë vendore. Njësia vendore (bashkia) angazhohet të forcojë mekanizmat e pjesëmarrjes për shoqërinë civile dhe grupe të veçanta të interesit, gjatë hartimit dhe konsultimit të dokumenteve të politikave të ndryshme vendore.

Gjatë periudhës raportuese, në kuadër të këtij objektivi, për vitin 2024 janë planifikuar për t’u realizuar gjithsej 6 masa/aktivitete, nga të cilat:

* Janë realizuar 4 masa/aktivitete ose 66 %
* Janë në proces realizimi 2 masa/aktivitete ose 34 %

Rezultatet janë paraqitur në tabelën dhe grafikun më poshtë.

|  |  |  |
| --- | --- | --- |
| ObjektiviIV | Masa dhe Aktivitete | Realizimi i Masave dhe Aktiviteteve |
| Masa dhe aktivitete të parashikuara per vitin 2024 | Masa dhe aktivitete plotësisht të realizuara | Masa dhe aktivitete pjesërisht të realizuara | Masa dhe aktivitete pjesërisht të parealizuara |
| Rritja e besueshmërisë së publikut përmes përmirësimit të imazhit, transparencës me publikun dhe grupet e interesit dhe mekanizmave llogaridhënës në vendimmarrjen vendore | 6 | 4 | 2 | 0 |

Figura 6: **Objektivi IV:** “Rritja e besueshmërisë së publikut përmes përmirësimit të imazhit, transparencës me publikun dhe grupet e interesit dhe mekanizmave llogaridhënës në vendimmarrjen vendore”, grafiku i realizimit të masave/aktiviteteve janar-dhjetor 2024.

Për periudhën e monitorimit janar- dhjetor 2024, ky objektiv është realizuar në masën **66 %,** me zbatimin e masave /aktiviteteve si më poshtë:

* Rritje e transparencës ndaj publikut për të operuar në bazë prioritetesh;
* Përgatitja e Buxhetit Afatmesëm sipas prioriteteve vendosura;
* Plotësimi i Programit të Transparencës me kategori informacionesh që mungojnë, në përputhje me cilësitë e informacionit publik, i plotë, i saktë; i përditësuar; i thjeshtë në konsultim, i kuptueshëm dhe lehtësisht i aksesueshëm;
* Realizimi i takimeve të vazhdueshme me personat kyç vendorë mbi rolin e rëndësishëm që kanë në përcjelljen e informacionit në lidhje me shkeljet në territor

**IV. Konkluzione dhe Rekomandime.**

Në përmbyllje të këtij raporti monitorimi për periudhën raportuese *janar-dhjetor 2024*, bazuar në gjetjet që ky dokument ofron, të dhënat analitike të raportuara nga drejtoritë përkatëse dhe analizën e kryer, rezulton se:

Bashkia Bulqizë ka vijuar me zbatimin e Planit të Integritetit, duke arritur një nivel bazik realizimi prej 58% të masave të planifikuara për vitin 2024 (në intervalin 40-60%). Gjatë kësaj periudhe janë arritur rezultate pozitive në:

* Ngritjen e kulturës së integritetit dhe llogaridhënies në bashki;
* Transparencë më e lartë në publikimin e informacioneve;
* Trajnime dhe aktivitete që mbështesin etiken institucionale;
* Modernizimi i administratës përmes digjitalizimit të dokumentacionit;

Masat dhe aktivitetet e realizuara në kuadër të zbatimit të Planit të Integritetit kanë ndikuar ndjeshëm në rritjen e shkallës së transparencës së institucionit. Si rezultat, një sërë dokumentesh strategjike, aspekte të punës dhe të shërbimeve të ofruara, rezultatet e kontrolleve financiare, si dhe instrumentet për raportimin e korrupsionit apo shkeljeve të tjera, janë bërë të aksesueshme online në adresën zyrtare të bashkisë. Ky progres e ka renditur këtë indikator në vend të parë, duke e pozicionuar bashkinë në një nivel proaktiv të transparencës.

**V. Hapa të tjerë:**

* Zgjerimi i trajnimeve dhe fushatave ndërgjegjësuese, me fokus në parandalimin e sjelljeve që cënojnë integritetin;
* Forcimi i zbatimit të masave për transparencë dhe përmirësimi i kuadrit rregullator, me synim rritjen e integritetit në menaxhimin financiar, menaxhimin e burimeve njerëzore dhe administrimin e aseteve;
* Rritja e pjesëmarrjes qytetare dhe nxitja e sinjalizimit, përmes krijimit të kanaleve efektive dhe anonime për denoncime;
* Të vijojë puna për hartimin dhe miratimin e strategjisë për administrimin e pronave të bashkisë;
* Forcimi i koordinimit dhe bashkëpunimit ndërmjet drejtorive, për një raportim më të rregullt mbi masat e Planit të Integritetit;
* Sigurimi i një raportimi periodik transparent, përmes publikimit të raporteve 6-mujore mbi zbatimin e Planit të Integritetit;